ΓΡΑΠΤΗ ΕΡΩΤΗΣΗ E-2884/00

υποβολή: Erika Mann (PSE) προς το Συμβούλιο

(13 Σεπτεμβρίου 2000)

Θέμα: Απόφαση της 14ης Αυγούστου 2000 σχετικά με την πρόσβαση του κοινού στα έγγραφα του Συμβουλίου (2000/527/ΕΚ)

Η απόφαση του Συμβουλίου της 14ης Αυγούστου 2000 (2000/527/ΕΚ)(1) επικεντρώνεται σε έγγραφα, τα οποία αφορούν θέματα ασφάλειας και άμυνας της Ένωσης ή ενός ή περισσοτέρων μελών κρατών αυτής ή την αντιμετώπιση στρατιωτικών ή μη στρατιωτικών κρίσεων. Όμως οι τομείς εργασίας του δεύτερου και τρίτου πυλώνα της Ευρωπαϊκής Ένωσης επικαλύπτονται όλο και περισσότερο σε θέματα ασφάλειας (π.χ. εξωτερική πολιτική και πολιτική ασφάλειας και μετανάστευση). Έχει η διατύπωση ως αποτέλεσμα ότι η πρόταση μπορεί να αφορά έμμεσα και έγγραφα της αστυνομικής και δικαστικής συνεργασίας σε ποινικά θέματα; Τι ακριβώς εμπίπτει στην έννοια μη στρατιωτική αντιμετώπιση κρίσεων;

Όταν ο συγγραφέας του εν λόγω εγγράφου αποτελεί ένα φυσικό ή νομικό πρόσωπο, ένα κράτος μέλος ή ένα άλλο κοινοτικό όργανο ή ένα άλλο θεσμικό κοινοτικό όργανο ή κάποια άλλη μεμονωμένη ή διεθνής οργάνωση, τα έγγραφα τα οποία θίγονται με την εν λόγω απόφαση επιτρέπεται να δημοσιεύονται μόνο κατόπιν γραπτής εγκρίσεως του συντάκτη. Ποια είναι τότε η χρησιμότητα της παραγράφου 3 η οποία έχει προστεθεί ως συμπλήρωση στο άρθρο 2 της απόφασης 93/731/ΕΚ(2);

Το κοινό έχει πρόσβαση στα έγγραφα εκτός και αν πρόκειται για άκρως απόρρητα, απόρρητα και εμπιστευτικά. Ποιος είναιπεύθυνος για την κατάταξη των εγγράφων του Συμβουλίου; Σύμφωνα με ποια κριτήρια κατατάσσονται τα έγγραφα του Συμβουλίου σε άκρως απόρρητα, απόρρητα και εμπιστευτικά; Προβλέπεται μία ημερομηνία λήξεως, μετά την οποία, το κοινό έχει εκ νέου πρόσβαση στα εν λόγω έγγραφα;

Η επέκταση που πραγματοποιήθηκε στο άρθρο 2 παράγραφος 2 της απόφασης 2000/527/ΕΚ προσθέτοντας την έννοια μη στρατιωτική διαχείριση κρίσεων στον ορισμό προστασία του δημοσίου συμφέροντος της αποφάσεως 93/731/ΕΚ (δημόσια ασφάλεια, ασφάλεια και άμυνα της Ένωσης ή ενός ή περισσοτέρων κρατών μελών αυτής ή η στρατιωτική και μη στρατιωτική αντιμετώπιση κρίσεων, διεθνείς σχέσεις, νομισματική σταθερότητα, απονομή της δικαιοσύνης, δραστηριότητες επιθεωρήσεως και έρευνας) δεν θα πρέπει να νοείται, ότι με την προσθήκη της εν λόγω έννοιας παύει να είναι πλέον σαφές το όριο της αρμοδιότητας μεταξύ του στρατιωτικού, επιχειρησιακού και του πολιτικού τομέα;

(1) ΕΕ L 212 της 23.8.2000, σελ. 9.

(2) ΕΕ L 340 της 31.12.1993, σελ. 43.

Απάντηση

(30 Νοεμβρίου 2000)

1. Όπως αναφέρεται στην πρώτη αιτιολογική σκέψη της απόφασης 2000/527/ΕΟΚ, η εν λόγω απόφαση εγγράφεται στο πλαίσιο των μέτρων που είναι αναγκαία για την εφαρμογή των συμπερασμάτων του Ευρωπαϊκού Συμβουλίου που συνήλθε στο Ελσίνκι τον Δεκέμβριο του 1999, το οποίο ενέκρινε δύο εκθέσεις της

Προεδρίας (βλ. Παράρτημα IV των συμπερασμάτων της Προεδρίας) με θέμα την ενίσχυση των μέσων που διαθέτει η Ευρωπαϊκή Ένωση για τη στρατιωτική και τη μη στρατιωτική διαχείριση των κρίσεων στο πλαίσιο μιας ενισχυμένης κοινής ευρωπαϊκής πολιτικής για την ασφάλεια και την άμυνα. Όσον αφορά τον ορισμό του όρου μη στρατιωτική διαχείριση των κρίσεων στο παρόν πλαίσιο, η Αξιότιμη κα. Βουλευτής παραπέμπεται λοιπόν στο Παράρτημα 2 του παραρτήματος IV των συμπερασμάτων της Προεδρίας.

2. Η νέα παράγραφος 3 του άρθρου 2 της απόφασης 93/731/ΕΚ αναφέρεται σε έγγραφα του Συμβουλίου τα οποία επιτρέπουν να συναχθούν συμπεράσματα για το περιεχόμενο πληροφοριών που προέρχονται από τρίτους. Αντίθετα, η παράγραφος 2 αναφέρεται σε έγγραφα των οποίων οι συντάκτες δεν προέρχονται από το Συμβούλιο. Στην πρώτη περίπτωση, τα έγγραφα καθίστανται προσιτά στο κοινό μόνον με την προηγούμενη συγκατάθεση του συντάκτη που παρέσχε τις πληροφορίες. Στη δεύτερη περίπτωση, ο αιτών καλείται να απευθυνθεί κατ'ευθείαν στον συντάκτη του εγγράφου.

3. Τα μέτρα προστασίας των διαβαθμισμένων πληροφοριών που εφαρμόζονται στη Γενική Γραμματεία του Συμβουλίου, συμπεριλαμβανομένων των κριτηρίων διαβάθμισης, περιλαμβάνονται στην απόφαση του Γενικού Γραμματέα/Ύπατου Εκπροσώπου για την εξωτερική πολιτική και την πολιτική κοινής ασφάλειας της 27ης Ιουλίου 2000, η οποία δημοσιεύθηκε στην ΕΕ(1).

4. Η αναφορά στην ασφάλεια και άμυνα της Ευρωπαϊκής Ένωσης ή ενός ή περισσοτέρων κρατών μελών και στην στρατιωτική και μη στρατιωτική διαχείριση των κρίσεων (για τον ορισμό αυτών των όρων βλ. ανωτέρω σημείο 1) ως στοιχείων της έννοιας του δημοσίου συμφέροντος (άρθρο 4, παράγραφος 1, πρώτη περίπτωση της απόφασης 93/731/ΕΚ) έχει απλώς ως στόχο να διευκρινίσει ότι τα στοιχεία αυτά πρέπει να λαμβάνονταιπόψη από το Συμβούλιο όταν εξετάζει αίτηση πρόσβασης σε έγγραφο που εμπίπτει στο πεδίο εφαρμογής της απόφασης 93/731/ΕΚ.

(1) ΕΕ C 239 της 23.8.2000.